Rogaland Travforbund

# Styremøte 01 – 2009

Sted: Rex’en, mandag 19.januar 2009 kl. 19.00

Tilstede: Elling Gjesdal, Geir Stangeland, John Inge Naustvik, Jan Kjell Gudmestad, Magne Mæland, Stian Rege og anleggskontakt Kjell Øystein Håkonsen, samt forbundssekretær Lisa K. Johannessen.

1. Styret gjennomgikk referatet fra forrige styremøtet uten kommentarer.
2. Magne Mæland og Jan Kjell Gudmestad orienterte om det positive møtet Ungdomsforeningen hadde, hvor det var godt oppmøte med 18. De ville satse videre på ungdomskuskematchen som ble kjørt i april i fjor og vil fortsette med dette. Samt jobbe videre med Rekruttserien og skaffe sponsorer for å bedre økonomien til foreningen. De ville også innføre en medlemskontingent for å være medlem i Ungdomsforeningen på kr. 100,-. Ungdomsrepresentantene bør møte på Ungdomsforeningens styremøter.
3. Styret gikk gjennom den ene søknaden som er kommet inn. Den var fra Jæren Travklubb og Klepp og Omegn Travklubb og er søknad om støtte til opparbeidelse av rettstrekk i samarbeid med Øksnevad videregående skole. Det var enighet om at den skulle sendes inn etter at påpekte endringer var gjort.
4. Årsberetningen ble godkjent med forbehold om noen få endringer.
5. Elling orienterte om Sauda og Haugaland. I Sauda finnes det nå nye ildsjeler som vil fortsette å jobbe med klubben slik at den ikke blir lagt ned. I 2008 kom det åtte nye medlemmer, og medlemsantallet er nå oppe i 18.

John Inge Naustvik orienterte om situasjonen til Haugaland Tråvlag, der det kommer til å bli valgt inn fem nye styremedlemmer, hvor alle har vert i styret ved en tidligere anledning. Økonomien til HT er dårlig etter at spillinntektene er borte. Det skal jobbes aktivt med å skaffe klubben nye inntekter. Knut Olav Dahl kommer for å hjelpe klubben å sette opp en arbeidsplan. Elling Gjesdal skal være ordstyrer på årsmøtet.

1. Aktivitetsplanen ble godkjent, og det ble bestemt at et styremøte skal legges til Haugesund dette året. Gjerne i forbindelse med en kjøring eller et kurs.
2. Trav 2015 er ute på høring. Det kommer til å bli tatt opp i etterkant av Rogaland Travforbunds Generalforsamling.
3. Eventuelt: Bør banebidraget økes? Det ble diskutert at banebidraget har ligget på samme nivå over flere år, og mange steder strekker det ikke til. Geir Stangeland kommenterer at det ser ikke ut som om det kommer til å bli noen økning, og det er heller ikke økonomi til det.

Det ble også bestemt at valgkomiteen skal møte på første styremøte etter Generalforsamlingen.

Rogaland Travforbund

# Styremøte 2 -2009, 09.02.09

Til stede: Elling Gjesdal, Geir Stangeland, John Inge Naustvik, Magne Mæland, Jan Kjell Gusdmestad, anleggskontakt Kjell Øystein Håkonsen og forbundssekretær Lisa K. Johannessen

Fraværende: Stian Rege

1. Referat fra forrige styremøte ble godkjent.
2. Elling orienterte om status i de forskjellige klubbene.

Dalane skulle innkalle til generalforsamling innen to uker.

Sandnes har fått snudd på økonomien og fått et bedre system på Killingland. De har 150.000 kr på bok, og overskuddet kommer av salg av kalenderen. Styret med Odd Jan Hareland og Torbjørn Stokkedal fungerer bra.

Elling var på generalforsamlingen til Haugaland, som gikk bra og rolig for seg. Klubben sliter fortsatt med dårlig økonomi. Knut Olav Dahl har hjulpet klubben med å sette opp en fremtidsplan. Det er også gjort en endring på styringsstrukturen, nå er det delt inn i flere komiteer, som har hvert sitt ansvarsområde og som skal gi en rapport hver måned til styret. I 2008 gikk klubben med et underskudd på kr. 155.000,- hvorav ca 40.000 kr var fra 2007. Løpskjøringen gikk i pluss.

På generalforsamlingen ble det vedtatt at det skal være en avgift på kr. 2000,- for trening av hest på banen.

Saken med Veiulfsen er avsluttet, men HT sitter igjen med kostnader på saksbehandling som Veiulfsen ikke vil betale. HT søker DNT om støtte til dette.

1. Sauda er på vei opp igjen med nye, unge mennesker i spissen. De har sendt inn søknad om støtte til å koble opp strøm (lys) og utvidelse av svingene. RF sender inn denne søknaden som andreprioritet bak treningsanlegget på Øksnevad.
2. Innkomne forslag. Det eneste som eg kommet inn er et skriv fra Jæren Travklubb, som omhandler nye lisensbestemmelser og forlag til endring av disse. Rogaland Travforbund ønsker ikke å fremme denne saken på nåværende tidspunkt. På grunn av den pågående prosessen som foregår med ”hest i næring” sentralt i DNT.

Jæren skriver også at de ønsker at det ikke skal være botlegging i rekrutt/ungdomsløp. Dette har Rogaland Travforbund ytret ønske om tidligere, og det er nå slik at ungdommene mottar mildere straffer.

Jæren ønsker å gjennomføre lokalkjøring i 2009, og det må de gjerne gjøre. Det er også vedtatt at det skal arrangeres et weekend kurs/seminar i samarbeid med andre lag og forbundet på høsten, som Jæren i brevet ytret et ønske om.

1. Årsrapporten med regnskap, budsjett og aktivitetsplan ble gjennomgått, og det ble påpekt noen endringer som utføres før årsrapporten sendes ut.

RF har et stort overskudd i 2009, 40.000 kr av disse settes av til spesielle tiltak innen rekruttering og kompetanseheving som klubbene, ponnigruppen og ungdomsforeningen kan søke støtte fra.

1. RF må sende inn oppdaterte opplysninger om styret og regnskapsansvarlig til Brønnøysundregisteret.

Trav 2015 tas opp i etterkant av generalforsamlingen til RF. Eventuelle innspill sendes til DNT innen 5.mars.

Rogaland Travforbund

Styremøte 3 -2009, 15.04.09.

Orienteringsmøte i forbindelse med DNTs og Forus Travs Generalforsamling

Til stede: Geir Stangeland, Jan Kjell Gudmestad, Kari Blom, Trond Olav Salte, Anne B. T. Vikse, Kjell Øystein Håkonsen, Magne Mæland, Ketil Gjedrem, Stian Svendsen, Elling Gjesdal

Fraværende: Stian Rege og John Inge Naustvik

Saksliste:

1. Valgkomiteens innstilling til styret i Forus Trav
2. Saker til Generalforsamling i Forus Trav
3. Trav 2015 – Unghesttrening/samling
4. Ungdomsstall
5. Haugaland
6. Eventuelt

Geir Stangeland åpnet møtet og ønsket velkommen til styret og utsendingene.

Det ble kommentert at rekkefølgen i årsrapporten til Forus Trav må bedres til neste år, og de forskjellige punktene merkes med nummer.

1. Valgkomiteen har snakkes med styret, og fant ut at det beste var å innstille på gjenvalg på samtlige i styret i Forus Trav dette året. Styret i Rogaland Travforbund ønsker å ta inn valgkomiteen allerede på neste styremøte med tanke på arbeid mot neste års valg og styre.
2. Det er ingen ønsker om saker som skal tas opp på Generalforsamlingen i Forus Trav.

Elling Gjesdal fikk jobben om å arbeide med å lansere Geir Stangeland som styremedlem i DNTs styre. Han har vert i kontakt med flere i DNT og i andre forbund og samtlige er positive til Geir Stangeland og mener han er vel kvalifisert, men med litt for mange verv. Størst interesse for Stangeland er det på Sørlandet.

Skal Stangeland lanseres som styremedlem må noen av utsendingene lansere Stangeland som kandidat.

Elling Gjesdal ringte under styremøte til leder i Agder Travforbund, som sa at de kunne lansere Stangeland som styremedlem under Generalforsamlingen.

Geir Stangeland fortalte kort om status i Bodø, ang. banebygging der. Mange kostnader er ikke medregnet i det økonomiske overslaget, og DU-utvalget anbefaler ikke DNT og satse på banebygging, p.g.a. store utgifter med vedlikehold og videre bygging på plassen. 45 min lengre Nord ligger Fauske, som er et treningsanlegg med bane som allerede er påbegynt og ligger mye bedre til enn anlegget i Bodø.

1. Møtet var enige om å satse på treningssamlinger for unghester og eldre på lørdager eventuelt annenhver lørdag. Travklubbene bør påta seg ansvaret for servering av kaffe og kaker/lapper eller lignende, og dette bør gå på rundgang. Det må settes opp faste tidsintervall om hvor fort de ønsker å kjøre, og dette er tider som må overholdes.

Det hadde også vert ønskelig med en unghestskole på Forus, der unghesttrening, skoing, rett og slett unghesten stod i sentrum.

Det kom opp forslag om visning på fredagen under Forus Open helgen der oppdrettere kan vise sine 1- og 2-åringer, og eventuelt eldre hester.

1. I Haugaland er det satt opp forskjellige utvalg som har egne oppgaver de arbeider ed. Noen er godt i gang, mens andre sliter litt mer. Knut Olav Dahl har vert med og arbeidet med disse gruppene. Et av medlemmene i hvert utvalg skal være med i styret. Det har vert vanskelig å få med nok engasjerte medlemmer i utvalgene, men styret i HT ser positivt på det å få flere av medlemmene aktive, og at de får viktige oppgaver å jobbe med. John Inge Naustvik må gjerne brukes som kontaktperson mellom HT og styret i Rogaland Travforbund.

Klubbhuset er åpent hver søndag fra 11.00 – 13.00, og styremedlemmene bytter på ansvaret om å være der.

De er i gang med å planlegge islandshestbane på indre bane på HT, som Faxi Islandshestforening kommer til å bruke.

Det skal være premiekjøring på HT i juni, og Geir Stangeland har sagt seg villig til å kjøre opp et lass ponnier fra Forus gratis for å inspirere andre på HT til å begynne med ponnitrav.

1. Det bør annonseres andre plasser enn i forusprogrammet for å skaffe flere ponnier til ponnitreningene som er på Forus 1. og 3. søndag hver måned.

Rogaland Travforbund

Styremøte 4 – 2009, 04.06.09

Tilstede: Geir Stangeland, Kjell Øystein Håkonsen, John Inge Naustvik, Jan Kjell Gudmestad og Stian Rege

Saksliste:

1. Godkjenning av styremøtereferat nr. 3
2. DU-Befaring 17 – 18.juni
3. DNTs Hoppeserie
4. Treningssamlinger
5. Økonomi
6. Haugesund
7. Unghestvisning
8. Eventuelt

Geir Stangeland åpnet møtet og ønsket alle velkommen.

1. Referatet fra styremøtet nummer 3 ble godkjent uten kommentarer.
2. Geir Stangeland orienterte om DU-befaringen som skal være i Rogaland/Haugesund 17 – 18.juni. Geir Stangeland ønsker å snakke om rekrutteringen som har vert i Rogaland, om hvor mange som har startet med ponnitrav og nå er gått videre til stor hest. Kjell Øystein Håkonsen skal snakke om Hest i skolen, og det skal inviteres en fra Tveit som også kan snakke om dette temaet. Det ble diskutert rundt flerbruksanlegg på Haugaland og et eventuelt samarbeid med skolen.
3. DNT krever av penger opptjent i DNTs Hoppeserie skal brukes til bedekning påfølgende år. Hvis hoppen ikke blir drektig mister hun disse opptjente pengene. Rogaland Travforbund ønsker at det skal være mulig å søke om dispensasjon til et års utsettelse dersom hoppen ikke blir drektig når hun blir ført til hingst innen rett tid.
4. På tre lørdager fremover vil det holdes treningssamlinger, med tre løp som er satt opp på forhånd med faste tider som skal kjøres. Det vil etter dette være en liten pause før samlingene startes igjen etter sommerferien, siste helg i juli. Det skal også holdes kurs på høsten. Første kurs blir med smed Trond Ryan uke 39/40. Tema denne kvelden vil være hvordan en skal smi en unghest, og hvordan en kan rette opp eventuelle problemer/feilstillinger. Sandnes tar ansvaret for kaffe og noe å bite i 6.juni, Jæren 13.juni og Klepp 20.juni.
5. John Inge Naustvik orienterte om status i Haugaland. Knut Olav Dahl har vert med på et stort prosjekt, 2011, som skal gjøre at klubben får bedre økonomi og ”kommer på bena” igjen. Pr. dags dato står det 6 ledige bokser på HT. John Inge Naustvik og Tom Krageboen har arbeidet med et prosjekt hvor det skal være en trener som har en fast ansatt stallmann som skal ha ansvaret for en unghest filial på HT. Forholdene ligger utmerket til rette og bokser og leilighet er allerede ordnet. Det skal stilles garanti for at det alltid vil være minimum seks unghester hos vedkommende på HT.

Økonomien i Haugaland Tråvlag er ikke bra, men skjer ikke noe uforutsett i år vil økonomien gå med overskudd i 2009. Klubben sparer, men hesteeierne merker ikke noe til det.

Det sliter på klubben med nytt styre hele tiden. Alle er nye også i år og det skaper lite kontinuitet i arbeidet.

Det er ønskelig at det kommer klare retningslinjer til styret om hva de må skaffe til hvilken tid ved lokalkjøringer/premiekjøringer/totokjøring.

1. Arbeidet rundt Unghestvisningen er godt i gang. 42 hester er påmeldt. Trond Olav Salte og Ingve Dubland møtte i slutten av styremøtet for å diskutere visningen og gjennomføringen av denne.

* Trykking av katalog, A5 format, 200 stk – Trond Olav. Lisa og Stian lager programmet
* Flygeblad – Lisa
* Markedsføring på nett, TGN, Trav 24 – Pressemelding – Lisa
* Hingsteholdere får tilbud om annonseplass, 2000kr – Trond Olav
* Lydanlegg – Lisa
* Konferansier – Ola Slåttsveen (får en overnatting og 2000 kr)
* Mat/servering – Jærstaller – Ingve Dubland
* Ungdomsforeningen – Kjell Øystein
* Skilt til å ha på hestene – Lisa
* Begynner 17.00 – visning kl. 18.00 – 2-åringene i banen etter visning – slutt 20.00
* Påler til visningsring – Kjell Øystein
* Forus Open klær til alle som arbeidet denne kvelden
* Neste møte i forbindelse med visning – tirsdag 9.juni kl. 17.00

1. Eventuelt

Terminliste 2010. Det ble diskutert rundt antallet lunsjtrav (14) som Forus er tildelt i 2010. Geir og Lisa forfatter et brev som viser Rogaland Travforbunds misnøye med antallet lunjstrav på Forus. Brevet sendes Nils Dagestad og Tron Gravdal.

Høstkonferansen. Tema på høstkonferansen kan være unghestsatsning. Trening av unghester. Vi kunne ha skaffet en foredragsholder til å snakke om temaet foring og trening av unghester. (Waaler eller Jørgen Westholm?)

Geir Stangeland og forbundssekretær ønsker en representasjonskonto og et visa/master kort som kan brukes når det skal være møter eller lignende. Det ble også diskutert rundt styre og møtegodtgjørelse. Dette tas opp med valgkomiteen, og styret når vi får en oversikt over hva andre forbund gjør.